REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj:

24. januar 2025. godine

B e o g r a d

Na osnovu člana 84. Poslovnika Narodne skupštine, Odbor za ustavna pitanja i zakonodavstvo, na sednici održanoj 24. januara 2025. godine, doneo je

O D L U K U

o organizovanju Prvog javnog slušanja

1. Organizuje se Prvo javno slušanje Odbora za ustavna pitanja i zakonodavstvo na temu „Predstavljanje nacrta zakona o izmenama i dopunama Zakona o jedinstvenom biračkom spisku, koji su pripremljeni u okviru Radne grupe za unapređenje izbornog procesa“.

2. Javno slušanje će se održati u ponedeljak, 27. januara 2025. godine, u Zgradi Narodne skupštine Ulica kralja Milana 14, u Zelenom salonu „Nikola Pašić“, sa početkom u 10,00 časova.

3. Na javno slušanje biće pozvani, u skladu sa članom 84. stav 5. Poslovnika Narodne skupštine, članovi i zamenici članova Odbora za ustavna pitanja i zakonodavstvo, svi narodni poslanici, članovi Radne grupe za unapređenje izbornog procesa, predstavnici Poverenika za informacije od javnog značaja i zaštitu podataka o ličnosti, Ministarstva državne uprave i lokalne samouprave, Ministarstva unutrašnjih poslova, Republičke izborne komisije, udruženja CRTA, Centar za slobodne izbore i demokratiju i Transparentnost Srbija, kao i Misije OEBS u Srbiji, Delegacije Evropske unije u Republici Srbiji, Ambasade Sjedinjenih Američkih Država, Ambasade Ujedinjenog Kraljevstva Velike Britanije i Severne Irske, Ambasade Savezne Republike Nemačke, Ambasade Republike Italije, Ambasade Francuske Republike i Ambasade Kraljevine Norveške.

PREDSEDNIK ODBORA

Milica Nikolić